
讻转讜讘讜转 谞讚 注"讘 - 驻讬专讜砖 砖讟讬讬谞讝诇抓

"讗专讘注 诪讗讛 讝讜讝讬 诪谉 讞诪专讗 诇讘专转 [讗专讘注 诪讗讜转 讝讜讝 诪讛讬讬谉 讛讝讛 转谞讜 诇讘转] ", 讜讘讬谞转讬讬诐 讗讬讬拽专 讞诪专讗 [讛转讬讬拽专 讛讬讬谉] 讜谞砖讗专 注讜讚祝. 讗诪专 专讘 讬讜住祝: 专讜讜讞讗 诇讬转诪讬 [讛专讜讜讞 讛讜讗 诇讬转讜诪讬诐], 讜讛诐 诪拽讘诇讬诐 讗转 讛住讻讜诐 讛注讜讚祝.


诪住讜驻专: 拽专讬讘讬讛 [拽专讜讘讬讜] 砖诇 专' 讬讜讞谞谉 讛讜讛 诇讛讜 讗讬转转 讗讘讗 讚讛讜讛 拽诪驻住讚讛 诪讝讜谞讬 [讛讬转讛 诇讛诐 讗砖转 讗讘 砖讛讬转讛 诪驻住讬讚讛 诪讝讜谞讜转], 砖讛讬转讛 谞讜讛讙转 讘讘讝讘讝谞讜转. 讗转讜 诇拽诪讬讛 [讘讗讜 诇驻谞讬] 专' 讬讜讞谞谉 诇讘拽砖 注爪讛. 讗诪专 诇讛讜 [诇讛诐]: 讗讬讝讬诇讜 讜讗诪专讜 诇讬讛 诇讗讘讜讻讜谉 讚谞讬讬讞讚 [诇讻讜 讜讗诪专讜 诇讗讘讬讻诐, 砖讬讬讞讚] 诇讛 讗专注讗 [拽专拽注] 诪住讜讬讬诪转 诇诪讝讜谞讛, 讜讻讬讜谉 砖转住讻讬诐 诇拽讘诇 拽专拽注 讝讜 诇诪讝讜谞讜转讬讛 讛专讬讛讬 讘讻讱 诪讜讞诇转 注诇 讛讬转专.


讗转讜 诇拽诪讬讛 [讘讗讜 诇驻谞讬] 专讬砖 诇拽讬砖 诇讚讜谉, 讗诪专 诇讛讜 [诇讛诐]: 讻诇 砖讻谉 砖专讬讘讛 诇讛 诪讝讜谞讜转. 讻诇讜诪专, 讗转 诪讝讜谞讜转讬讛 讛讜讗 讜讚讗讬 爪专讬讱 诇砖诇诐, 讜诪讛 砖注砖讛 讛讬讛 砖砖讬注讘讚 诇讛 注讜讚 拽专拽注 诪住讜讬讬诪转 诇爪讜专讱 讝讛 砖讗诐 转讝讚拽拽 讬讜住讬驻讜 诇讛 诪拽专拽注 讝讜. 讗诪专讜 诇讬讛 [诇讜]: 讜讛讗 [讜讛专讬] 专' 讬讜讞谞谉 诇讗 讗诪专 讛讻讬 [讻讱]! 讗诪专 诇讛讜 [诇讛诐]: 讝讬诇讜 讛讘讜 [诇讻讜 讜转谞讜] 诇讛 讻诇 爪讜专讻讛. 讜讗讬 [讜讗诐] 诇讗 鈥� 诪驻讬拽谞讗 诇讻讜 [讗讜爪讬讗 诇讻诐] 讗转 专' 讬讜讞谞谉 诪讗讜谞讬讬讻讜 [诪讗讜讝谞讬讻诐], 讻诇讜诪专, 讗谞讛讙 讻谞讙讚讻诐 讘转讜拽祝, 注讚 砖转砖讻讞讜 讗转 讚讘专讬 专' 讬讜讞谞谉. 讗转讜 诇拽诪讬讛 [讘讗讜 诇驻谞讬] 专' 讬讜讞谞谉 诇讛转诇讜谞谉. 讗诪专 诇讛讜 [诇讛诐]: 诪讛 讗注砖讛? 砖讻谞讙讚讬, 讻诇讜诪专, 讗讚诐 讞砖讜讘 讻诪讜谞讬, 讞诇讜拽 注诇讬 讜讗讬谞讬 讬讻讜诇 诇住转讜专 讗转 讚讘专讬讜.


讗诪专 专' 讗讘讛讜: 诇讚讬讚讬 诪驻专砖讗 诇讬 诪讬谞讬讛 [诇讬 谞转驻专砖 讛讚讘专 诪诪谞讜], 诪专' 讬讜讞谞谉 注爪诪讜 砖讬砖 讛讘讚诇 讘讗讬讝讜 诇砖讜谉 讬讬讞讚 诇讛 讗转 讛拽专拽注. 讗诐 讗诪专 砖讛讜讗 谞讜转谉 诇讛 讚讘专 诪住讜讬讬诐 讜拽爪讘 诇讛 讘诇砖讜谉 "诇诪讝讜谞讜转" 鈥� 讻讜讜谞转讜 砖专讬讘讛 诇讛 诪讝讜谞讜转, 讻诇讜诪专, 砖谞讜转谉 诇讛 诪讝讜谞讜转讬讛, 讗诇讗 砖讗诐 诇讗 讬住驻讬拽讜 讛诪讝讜谞讜转, 讙诐 讛讬拽爪讛 讘谞讜住祝 诇讻讱 砖讟讞 诪住讜讬讬诐 砖讛讜讗 专拽 诇爪讜专讱 讝讛. 讗讘诇 讗诐 讗诪专 诇讛 砖诪讬讬讞讚 诇讛 讚讘专 讝讛 "讘诪讝讜谞讜转" 鈥� 讛专讬 拽爪抓 诇讛 诪讝讜谞讜转, 讻诇讜诪专, 拽讘注 讙讘讜诇 砖诇讗 转讬拽讞 讬讜转专 诪诪讛 砖拽讘注 诇讛.



讗 诪砖谞讛 讗祝 注诇 驻讬 砖讗诪专讜 砖讘讻诇诇 讘转讜诇讛 讙讜讘讛 诇讻转讜讘转讛 诪讗转讬诐 讝讜讝 讜讗诇诪谞讛 鈥� 诪谞讛 (诪讗讛 讝讜讝), 讗诐 专爪讛 诇讛讜住讬祝 诇讻转讜讘转讛 讗驻讬诇讜 诪讗讛 诪谞讛 鈥� 讬讜住讬祝. 讜讗诐 谞转讗专诪诇讛 (谞转讗诇诪谞讛) 讗讜 谞转讙专砖讛, 讘讬谉 诪谉 讛讗专讜住讬谉 讘讬谉 诪谉 讛谞砖讜讗讬谉 鈥� 讙讜讘讛 讗转 讛讻诇 砖讻转讘 诇讛. 专' 讗诇注讝专 讘谉 注讝专讬讛 讗讜诪专: 讗诐 谞转讗诇诪谞讛 诪谉 讛谞砖讜讗讬谉 鈥� 讙讜讘讛 讗转 讛讻诇. 诪谉 讛讗讬专讜住讬谉 鈥� 讘转讜诇讛 讙讜讘讛 诪讗转讬诐 讜讗诇诪谞讛 诪谞讛 讘诇讘讚, 诪驻谞讬 砖诇讗 讻转讘 诇讛 转讜住驻转 注诇 讛讻转讜讘讛 讗诇讗 注诇 诪谞转 诇讻讜谞住讛.


专' 讬讛讜讚讛 讗讜诪专 讚讬谉 讗讞专 讘讻转讜讘讛. 讗诐 专爪讛 讻讜转讘 诇讘转讜诇讛 讻专讗讜讬 诇讛 砖讟专 砖诇 诪讗转讬诐, 讜讛讬讗 讻讜转讘转 "讛转拽讘诇转讬 诪诪讱 诪谞讛", 砖诪讜讜转专转 注诇 讞爪讬 诪讛讻转讜讘讛, 讜讻谉 诇讗诇诪谞讛 讻讜转讘 诪谞讛 讜讛讬讗 讻讜转讘转 "讛转拽讘诇转讬 诪诪讱 讞诪砖讬诐 讝讜讝". 讜讗讬诇讜 专' 诪讗讬专 讗讜诪专: 讗住讜专 诇注砖讜转 讻谉, 讜讛讟注诐: 砖讻诇 讛驻讜讞转 诇讘转讜诇讛 诪诪讗转讬诐 讜诇讗诇诪谞讛 诪诪谞讛 鈥� 讛专讬 讝讜 讘注讬诇转 讝谞讜转, 砖讘驻讞讜转 诪讝讛 讗讬谉 诇讛 讚讬谉 讻转讜讘讛, 讜讻讗讬诇讜 诇讗 讻转讘 诇讛 讻诇诇.


讘 讙诪专讗 砖谞讬谞讜 讘诪砖谞讛 砖讗诐 专爪讛 诇讛讜住讬祝 诪讜住讬祝, 讜转讜讛讬诐: 驻砖讬讟讗 [驻砖讜讟, 诪讜讘谉 诪讗诇讬讜], 讗诐 专爪讛, 诪讚讜注 诇讗 讬讜住讬祝? 讜诪砖讬讘讬诐: 诪讛讜 讚转讬诪讗 [砖转讗诪专] 讻讬 拽讬爪讜转讗 注讘讚讜 专讘谞谉 [拽讬爪讘讛 注砖讜 讞讻诪讬诐] 讘住讻讜诐 讛讻转讜讘讛 讻讚讬 砖诇讗 诇讘讬讬砖 讗转 诪讬 砖讗讬谉 诇讜, 讜诇讻谉 讗讬谉 诇讛讜住讬祝 注诇 讛住讻讜诐, 注诇 讻谉 拽讗 诪砖诪注 诇谉 [讛砖诪讬注 诇谞讜] 砖诇讗 讛拽驻讬讚讜 讞讻诪讬诐 注诇 讻讱, 讜讗诐 专讜爪讛 诇讛讜住讬祝 鈥� 讬讜住讬祝.


讙 砖谞讬谞讜 讘诪砖谞讛 砖讗诐 专爪讛 诇讛讜住讬祝 注诇 住讻讜诐 讛讻转讜讘讛 鈥� 讗驻讬诇讜 诪讗讛 诪谞讛 讬讜住讬祝. 讜诪注讬专讬诐: "专爪讛 诇讻转讜讘 诇讛" 诇讗 拽转谞讬 [砖谞讛], 砖诪诇砖讜谉 讝讜 诪砖诪注 砖驻专讟 诇讻转讜讘讛 注爪诪讛 讛讜讗 讻讜转讘 诇讛 住讻讜诐 讗讞专 砖讗讬谞讜 谞讞砖讘 讻讻转讜讘讛 注爪诪讛, 讗诇讗 诇砖讜谉 "专爪讛 诇讛讜住讬祝" 砖谞讬谞讜, 砖诪诇砖讜谉 讝讜 诪砖诪注 砖讛住讻讜诐 砖讻转讘 谞讞砖讘 讻讞诇拽 诪讛讻转讜讘讛. 讜讛专讬 讝讛 诪住讬讬注 诇讬讛 [诇讜] 诇专' 讗讬讘讜 讗诪专 专' 讬谞讗讬. 砖讗诪专 专' 讗讬讘讜 讗诪专 专' 讬谞讗讬: 转谞讗讬 讻转讜讘讛 讜讻谉 住讻讜诪讬诐 讗讞专讬诐 砖讛讜住讬祝 诪讚注转讜 诇讻转讜讘讛 讻讻转讜讘讛 注爪诪讛 讚诪讬 [讛诐 谞讞砖讘讬诐].


讜谞驻拽讗 诪讬谞讛 [讜讬讜爪讗 诪讝讛] 驻住拽 诇讛诇讻讛 讘讻诪讛 讜讻诪讛 注谞讬讬谞讬诐: 诇诪讜讻专转 讗转 讻转讜讘转讛, 砖讛诪讻讬专讛 讻讜诇诇转 讙诐 讗转 讛转讜住驻转; 讜诇诪讜讞诇转 讻转讜讘转讛 诇讘注诇讛 讗讜 诇讬讜专砖讬诐, 砖讗祝 讗转 讛转讜住驻转 讻诇诇讛 讘诪讞讬诇讛 讝讜; 诇注谞讬谉 诪讜专讚转 注诇 讘注诇讛, 砖诪谞讻讬诐 诇讛 诪讻转讜讘转讛 住讻讜诐 拽爪讜讘 讘讻诇 砖讘讜注 讜诪诪砖讬讻讬诐 诇注砖讜转 讻谉 注讚 砖转讻诇讛 讻诇 讛讻转讜讘讛, 讜诇诪讚谞讜 砖驻讜讞转讬诐 讗祝 诪转讜住驻转 讛讻转讜讘讛;


讜诇驻讜讙诪转 讻转讜讘转讛, 砖讛诪讜讚讛 砖拽讬讘诇讛 诪拽爪转 诪讻转讜讘转讛 (讜讗驻讬诇讜 讚讬谞专 讗讞讚) 讗讬谞讛 谞驻专注转 讗转 讛砖讗专 讗诇讗 讘砖讘讜注讛, 讜诇注谞讬谉 讝讛 讗祝 讗诐 诪讜讚讛 砖拽讬讘诇讛 诪拽爪转 讛转讜住驻转 爪专讬讻讛 诇讛讬砖讘注 注诇 讛砖讗专; 讜诇转讜讘注转 讻转讜讘转讛, 砖讗诪专讜 讞讻诪讬诐 砖诪砖注转 转讘讬注讛 诪讗讘讚转 讝讻讜转讛 诇诪讝讜谞讜转, 讜讛讜讗 讛讚讬谉 讗诐 转讜讘注转 转讜住驻转 讻转讜讘转讛; 讜诇注谞讬谉 注讜讘专转 注诇 讚转, 砖拽谞住讜讛 砖转爪讗 诪讘注诇讛 讘诇讗 讻转讜讘讛, 砖诪讗讘讚转 诇讗 专拽 讗转 注讬拽专 讻转讜讘讛 讗诇讗 讙诐 讗转 讛转讜住驻转;

